Александър Твардовски
Ти, смърт, си тъпа: ти човека…

Превод от руски: Андрей Германов, —

chitanka.info

Ти, смърт, си тъпа: ти човека

заплашваш с мъртва пустота,

а ще живеем ний довека

и там, зад твоята черта!

Не ще умре в мъгла безгласна

със живите съюзът твърд.

Самички, ний сме ти подвластни,

но заедно — не знаем смърт.

И свързани със връзка свята,

ний правим просто чудеса:

дочуваме се в глъбината

и си познаваме гласа.

Ний, всички живи днеска люде,

сами не ще сме и тогаз:

със живите, които любим,

ще бъдем ний!

И те — със нас.

На тебе тънък ти се струва

проводникът, но той е здрав…

Потомъко, нали ме чуваш?

Нали ще кажеш, че съм прав?

1955

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.